**Dodatok č. 2**

**k VZN č. 1/2021 O určení výšky finančných príspevkov na čiastočnú úhradu nákladov na výchovu a vzdelanie a nákladov spojených so stravovaním v školách a školských zariadeniach, ktorých zriaďovateľom je obec Štvrtok**

Obecné zastupiteľstvo vo Štvrtku na základe ustanovenia § 6 a § 11 ods.4 písm. d) zákona č. 369/1990 Zb. o obecnom zriadení, v znení neskorších zmien a doplnkov a v súlade s ustanovením § 6 ods. 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ustanoveniami § 28, § 49, § 114, § 116 a § 140 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov uznesením OZ č. 112/2022 schvaľuje Dodatok č. 2 k VZN 1/2021 nasledovne:

# I. PREDMET DODATKU

Dodatkom č.1 sa upravuje výška príspevku na stravu dieťaťa v materskej škole a výška stravného pre zamestnancov a cudzích stravníkov s účinnosťou **od 1.9.2022.**

**Dodatok mení a upravuje VZN takto:**

**§ 5**  
**Príspevok na čiastočnú úhradu nákladov za stravovanie v zariadení školského stravovania**

Ods. 2. Výška príspevku je nasledovná:

|  |  |  |  |  |
| --- | --- | --- | --- | --- |
| Stravník – dieťa v MŠ | 1 desiata | 1 obed | 1 olovrant | **Celodenná strava** |
| € | € | € | € |
| **Stravníci od 2 – 6 rokov** | **0,38** | **0,90** | **0,26** | **1,54** |

**§ 6**  
**Stravovanie a príspevok dospelých stravníkov v zariadení školského stravovania**

Zriaďovateľ súhlasí so stravovaním dospelej osoby v zariadeniach školského stravovania.

Denný príspevok dospelých stravníkov na nákup potravín sa uhrádza podľa finančného pásma stanoveného MŠ pre vekovú kategóriu stravníkov 15 – 18/19-ročných žiakov strednej školy.

**Náklady na nákup potravín na jedno jedlo pre dospelého stravníka sa určujú vo výške 1,41 euro a režijné náklady vo výške 1,89 euro.**

Dospelý stravník uhrádza za jedno hlavné jedlo cenu, ktorá sa skladá z príspevku vo výške nákladov na nákup potravín a režijných nákladov.

**Stravovanie zamestnancov** sa realizuje v súlade so Zákonníkom práce. Hodnota obeda sa stanovuje **na sumu 3,30 eur**, **pričom zamestnanec prispieva sumou 1 euro a zamestnávateľ sumou 2,30 eur (vrátane príspevku zo sociálneho fondu 0,41 €).**

**II. Záverečné ustanovenie**

Všetky ostatné časti VZN zostávajú v platnosti a nemenia sa.